Svar fra styret på forslaget sendt inn fra medlem Rune Hjelle.

Styret mener forslaget ikke er en sak for årsmøte. Vi mener klart det er en driftssak og må vurderes år for år alt etter hva økonomien tillater.
Styret anbefaler ikke nye forslag til vedtak og kommer her med sin begrunnelse.

Forslagene som er kommet skal ikke inn i loven, vi bruker ikke ordet vedtekter i NIF.
Idrettslaget kan hvis de ønsker legge dette inn i klubbhåndboken/organisasjonsplanen.

Det styret gjorde i sitt styrevedtak 6.5.2021 var i henhold til idrettslagets lov § 11 (3). De skal forvalte økonomien på en forsvarlig måte. De kuttet utgifter for å holde seg til budsjettet.

*Forslag Vedtekt Nr.NN*
*Skjalg sine trenere/assistenter som bidrar ukentlig på treningsfeltet til IL Skjalg sine treningsgrupper skal få tilbud om Skjalg treningsjakke og bukse.*

**Svar fra styret:**
Alle trenere i klubben får tilbud om treningsjakke, jakken er av god kvalitet. Avtalen klubben har med Trimtex utgjør 25 000,- ink mva
Jakke koster 1199,- og bukse Bukse 999,- TOT: 2198 pr sett

Styret tar utgangspunkt i fjorårets trener antall på BU avd som var 60 stk, det blir selvsagt ikke 60 nye trenere hvert år, men tar vi utgangspunkt i at noen nye starter og noen skal ha ny jakke&bukse da er vi på ett antall på 30 stk, det er ett beløp på kr 65 940,-
Men vi har også mange trenere på 15+ disse skal også få same tilbudet, da er vi raskt oppe i over 100 000,- i kostnader på trener jakke og bukse.

Klubben ønsker at alle trenere i klubben skal fortsette å få jakke, men vi ønsker å bruke minst mulig utenom Trimtex sponsor midlene, da pengene som da må brukes ekstra for å kjøpe inn bukse bør brukes direkte på andre ting i klubben som har større betydning. Skjalg ønsker å heller bruke pengene på medlemmene våre, slik at de er medlem over lang tid. Vi ønsker at minst mulig medlemmer slutter eller bytter til andre klubber i regionen, noe som denne summen kan bidra til.
Styret har sjekket med andre klubber i Rogaland, og ingen klubber gir gratis bukse til sine trenere, kun jakke. Flere klubber gir ikke klær til trenere i det hele tatt.

**Styret sin konklusjon:** Alle trenere vil fortsatt få tilbudt jakke, men ikke bukse da kostnadene er for store og disse pengene bør heller brukes direkte på andre ting i klubben som har større betydning for våre medlemmer.

Skal vi opprettholde og forhåpentligvis øke aktiviteten for medlemmene, så budsjetteres det for 2022 med et underskudd på ca 100 000. Da kan vi ikke tilføre ytterligere underskudd med å vedta dette forslaget. Vi håper at fremover vil inntektene øke for å dekke årsunderskuddet.

*Forslag Vedtekt Nr.NN*
*Skjalg sine trenere/assistenter som bidrar ukentlig på treningsfeltet til IL Skjalg sine treningsgrupper får dekket medlemskap og treningsavgift i klubben for seg og sine barn.*

**Svar fra styret:**
Styret støtter ikke forslaget. Klubben dekker medlemskap for sine trenere, men dekker kun treningsavgiften for barn/ungdom av hovedtrenere.

Styret er opptatt av den økonomiske situasjonen i klubben, kostnadskutt og sparing har vært viktig for å unngå røde tall i regnskapet. Samt styret er opptatt av at pengene skal brukes på våre medlemmer og at de skal trives så godt som mulig.

Klubben taper mye penger på at 60 trenere på BU avd ikke betaler treningsavgift eller kontingent for sine barn, penger som skal brukes på våre medlemmer, altså barna til trenere. For hva brukes disse pengene på, de går inn i den store potten som fordeles videre på alle gruppene, her kommer noen eksempler:  vi dekker startavgift på banestevner for alle medlemmer i klubben, reiser våre utøvere til Haugesund f.eks eller Oslo som mange har gjort dette året, så ser de ingen start kontingent faktura, denne betaler klubben, planlegges det fellestur til f.eks Haugesund så har klubben leiet buss, klubben dekker egenandelen til Lerøy lekene, klubben bidro med penger slik at 2007 årgangen fikk reise til Tyrving lekene i fjor , lav eller ingen egenandel på planlagte turer, klubben kjøper inn medaljer til nissestevnet og Skjalgs stafetten, klubben kjøper inn utstyr, klubben kurser trenere, vi kler alle opp alle trenere i en kvalitets treningsjakke.

La oss sette opp ett lite regnestykke, dette er kun for trenerne i BU avd.

|  |  |  |  |  |
| --- | --- | --- | --- | --- |
| **Fjorårets trenere:** |   |   |   |   |
|   |   |   |   |   |
| Antall trenere: |   | 60 |   |   |
| Antall barn pr trener |   | 1 |   |   |
|   |   |   |   |   |
| Utskiftning av trenere pr år |   | 30 |   |   |
|   |   |   |   |   |
|   |   | Pris | Antall | Totalt |
| Kost jakke |   | 1 200 | 30 | 36 000 |
| Kost bukse |   | 1 000 | 30 | 30 000 |
|   |   | 2 200 |   | 66 000 |
|   |   |   |   |   |
| Medlemskontingent |   | 500 | 60 | 30 000 |
| Treningsavgift pr halvår |   | 650 |   |   |
| Treningsavgift pr år |   | 1 300 | 60 | 78 000 |
|   |   |   |   | 108 000 |
|   |   |   |   |   |
| Totalt  |   |   |   | 174 000 |
|   |   |   |   |   |
| Alt bortsett fra jakke |   |   |   | 138 000 |
| Hovedtrenere |   | 500 | -12 | -6 000 |
| Hovedtrenere |   | 1300 | -12 | -15 600 |
|   |   |   |   | 116 400 |
|   |   |   |   |   |
| Pr trener - Forslag |   |   |   | 2 900 |
| Pr trener - nåværende |   |   |   | 720 |
| Ekstra kost pr trener |   |   |   | 2 180 |

**Styret sin konklusjon:** Alle trenere vil fortsatt få gratis medlemskap, men dekker kun treningsavgiften for barn/ungdom av hovedtrenere. Trenere må forstå at trenerjobben er en dugnadsjobb, en mulighet til å tilbringe aktiv tid samen med barnet sitt. En mulighet til å bidra til folkehelsen i Norge. Friidrett i Norge er tuftet av dugnad og frivillighetsånden, slik er det i alle klubber.

S*itat:*
*Wenche Salte*
*Rådgiver – administrasjon, lov og organisasjon*
*Idrettsforbundet Rogaland*

*Dette er et stort beløp, og jeg har faktisk ikke hørt at en klubb dekker så mye for en trener. Medlemskontingent og treningsavgift for trener, men ikke for aktive barn.*

*Hvis medlemmer vil ha gjennom dette forslaget må inntektene økes, det vil da kanskje være treningsavgift som må opp. Er dette ok for medlemmene?*

*Forslagene som er kommet skal ikke inn i loven, vi bruker ikke ordet vedtekter i NIF.*
*Idrettslaget kan hvis de ønsker legge dette inn i klubbhåndboken/organisasjonsplanen.*

*Det styret gjorde i sitt styrevedtak 6.5.2021 var i henhold til idrettslagets lov § 11 (3). De skal forvalte økonomien på en forsvarlig måte. De kuttet utgifter for å holde seg til budsjettet.*